《次韵赵云中饮呈孟君复二首》
元代·方回

旧业田荒百顷莱，眉头长与醉怀开。
春愁忍共金钗诀，夜禁偏怀玉漏催。
聚散有情都是梦，古今无物不成灰。
何时再觅狭邪路，白骨谁非塌井苔。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。